CELEX: 62007CJ0283
Language: hu
Date: 2008-12-22
Title: A Bíróság (nyolcadik tanács) 2008. december 22-i ítélete.#Az Európai Közösségek Bizottsága kontra Olasz Köztársaság.#Tagállami kötelezettségszegés - 75/442/EGK irányelv - 1. cikk - A »hulladék« fogalma - Acélipari felhasználásra szánt fémhulladékok - Kiváló minőségű hulladékokból származó tüzelőanyag - Helytelen átültetés.#C-283/07. sz. ügy.

A Bíróság (nyolcadik tanács) 2008. december 22‑i ítélete – Bizottság kontra Olaszország
      (C‑283/07. sz. ügy)
      „Tagállami kötelezettségszegés – 75/442/EGK irányelv – 1. cikk – A »hulladék« fogalma – Acélipari felhasználásra szánt fémhulladékok – Kiváló minőségű hulladékokból származó tüzelőanyag – Helytelen átültetés”
      1.                     Kötelezettségszegés megállapítása iránti kereset – A jogvita tárgya – A pert megelőző eljárás során történő meghatározás –
            A kifogásoknak az indokolással ellátott véleményt követő, a nemzeti jogszabályok módosítása miatt történő kiigazítása – Megengedhetőség
            (EK 226. cikk) (vö. 21–24. pont)
      2.                     Kötelezettségszegés megállapítása iránti – A Bizottság keresetindítási joga – Keresetindítási határidő – Hiány – Kivétel –
            A pert megelőző eljárásnak a védelemhez való jogot sértő túlzott időtartama – Bizonyítási teher (EK 226. cikk) (vö. 26–27. pont)
      3.                     Tagállamok – Kötelezettségek – A Bizottságra ruházott felügyeleti jogkör – A tagállamok kötelessége – A tagállami kötelezettségszegés
            tárgyában folytatott vizsgálatok során történő együttműködés (EK 10. és EK 226. cikk) (vö. 28–29. pont)
      4.                     Intézmények jogi aktusai – Irányelvek – A tagállamok általi végrehajtás –Irányelv jogalkotás nélküli átültetése – Feltételek
            (EK 249. cikk, harmadik bekezdés) (vö. 32–33. pont)
      5.                     Környezet – Hulladékok – 75/442 irányelv – A hulladék fogalma – Anyag, amelytől megválnak – Értékelési szempontok (EK 174. cikk,
            (2) bekezdés; a 91/156 irányelvvel módosított 75/442 tanácsi irányelv, 1. cikk, a) pont és I. melléklet) (vö. 40–48. pont)
      6.                     Környezet – Hulladékok – 75/442 irányelv – Hatály – A tagállamoknak a hulladékok különböző kategóriái meghatározására vonatkozó
            lehetősége – Korlátok (EK 174. cikk; a 91/156 irányelvvel módosított 75/442 tanácsi irányelv, 1. cikk, a) pont és 2. pont,
            (1) bekezdés) (vö. 49–53., 59–67. pont)
      Tárgy
      
         
               Tagállami kötelezettségszegés – Az 1991. március 18‑i 91/156/EGK tanácsi irányelvvel (HL L 78., 32. o.; magyar nyelvű különkiadás
                  15. fejezet, 2. kötet, 3. o.) módosított, a hulladékokról szóló, 1975. július 15‑i 75/442/EGK tanácsi irányelv (HL L 194.,
                  39. o.; magyar nyelvű különkiadás 15. fejezet, 1. kötet, 23. o.) 1. cikke a) pontjának megsértése – Acélipari és kohászati
                  felhasználásra szánt fémhulladékok és hulladékokból származó tüzelőanyagok (RDF) – Kizárás az átültető nemzeti jogszabály
                  hatálya alól.
               
            Rendelkező rész
      1)         Az Olasz Köztársaság, mivel elfogadta és hatályban tartotta:
      –        a kormány környezetvédelmi jogszabályok és közvetlen végrehajtási intézkedések megreformálására, összehangolására és kiegészítésére
         vonatkozó felhatalmazásáról szóló, 2004. december 15‑i 308. sz. törvény 1. cikkének (25)‑(27) bekezdését és (29) bekezdésének
         a) pontját, illetve
      
      –        a 2004. december 15‑i 308. sz. törvény 1. cikke (29) bekezdésének b) pontját, valamint a környezetvédelmi szabályok megállapításáról
         szóló, 2006. április 3‑i 152. sz. törvényerejű rendelet 183. cikke (1) bekezdésének s) pontját és 229. cikkének (2) bekezdését,
      
      amelyek értelmében az 1991. március 18‑i 91/156/EGK tanácsi irányelvvel módosított, a hulladékokról szóló, 1975. július 15‑i
         75/442/EGK tanácsi irányelvet átültető, a hulladékokról szóló olasz jogszabály hatályából a priori kizárták az acélipari és kohászati tevékenységek során történő felhasználásra szánt egyes fémhulladékokat, illetve a kiváló
         minőségű hulladékokból származó tüzelőanyagot (RDF), nem teljesítette a fent hivatkozott irányelv 1. cikkének a) pontjából
         eredő kötelezettségeit.
      
      2)         A Bíróság az Olasz Köztársaságot kötelezi a költségek viselésére.